भवसागर
भवसागर का शाब्दिक अर्थ है घटनाओं का सागर , भव अर्थात होना या घटित होना, भव का अर्थ उत्पत्ति , और जन्म मरण भी है। भवसागर वह स्थान है जहाँ सृष्टि की घटनाएँ घटित होती हैं , जहाँ जन्म मरण होता है अर्थात ये संसार। भारतीय मान्यताओं के अनुसार जीवन मरण में के चक्र में बंधी आत्मा भवसागर में रह रही होती है। अर्थात जन्म होना , इन्द्रियों के प्रयोग से संसार के सुख और दुःख का अनुभव होना , जीवन के कष्ट भोगना , वृद्ध होना , मृत्यु होना , फिर जन्म , और सुख दुःख का चक्र यही भवसागर है। इस चक्र से मुक्ति अर्थात मोक्ष की प्राप्ति को ही भवसागर से पार उतरना कहा गया है।